cyanic-selkie/wikianc huggingface dataset:
Տարոնականություն
Տարոնականության պատմական ելակետ
Պայքար երկու ոգիների միջև՝ պայքար հավիտենարժեքի և անցավորի, համահայկականության և հատվածականության, հայկական կողմնորոշման և օտարականության միջև. ըստ Տարոնականության տեսաբանների հայության անկման ներքին հոգեբանական պատճառն էր հանդիսանում։ Ըստ Տարոնականության գաղափարախոսների, Տարոնի՝ պատմականորեն առանձնահատուկ գծերը։
Ծանոթագրություններ
Կատեգորիա:Գաղափարախոսություններ Կատեգորիա:Տարոնականություն Կատեգորիա:Հայկական ազգայնականություն
Մումբայի օրագրեր
«Մումբայի օրագրեր» կամ «Բոմբեյի քրոնիկոնները» (Dhobi Ghat կամ Mumbai Diaries), ռեժիսոր Քիրան Ռաոյի գեղարվեստական ֆիլմ, Aamir Khan Production-ի կինոընկերության արտադրություն։ Ֆիլմի համաշխարհային պրեմիերան տեղի է ունեցել 2010 թվականի սեպտեմբերին Տորոնտոյի կինոփառատոնում, ֆիլմը վարձույթով թողարկվել է 2011 թվականի հունվարի 21-ին։
Սյուժե
Ֆիլմի գործողությունները տեղի են ունենում Մումբայում՝ Հնդկաստանի ամենամեծ մեգապոլիսում։ Պատմությունը չորս մարդու մասին է, որոնց կյանքերը տարբեր կերպ խաչվում են Մումբայի կյանքի ֆոնի վրա։ Լվացարարուհի Մուննան աշխատում է Դհոբի-գհաթում։ Նա սիրահարվում է հնդկական ծագում ունեցող Շաի ամերիկուհուն, որը վերջերս էր ժամանել Հնդկաստան։ Շաիին էլ եկել էր տաղանդավոր նկարիչ Արունի մոտ։ Սակայն վերջինս փոխել էր բնակության վայրը, և Շաին չգիտի նրա նոր հասցեն։ Նոր բնակարանում Արունը նախկին բնակիչներից մնացած երեք վիդեոսկավառակ է գտնում։ Այդ տեսանյութերի մեջ նկարահանված Յասմինը հուզում է Արունին, և նա կրկին ու կրկին նայում է այդ տեսանյութերը...
Դերերում
Պրատիկ Բաբբար — Մուննա, սպիտակեղեն լվացող (դհոբի) Մոնիկա Դոգրա — լուսանկարչուհի Շան Կրիթի Մալխոթրա —Յասմին, վիդեոսկավառակի աղջիկ Աամիր Խան — նկարիչ Արուն
Քննադատություն
«New York Post»-ից կինոքննադատ Լու Լումենիկը ֆիլմն անվանել է «գոհացուցիչ, լավ մտացված դրամա» ։ Լոս Անջելես Թայմս-ից Կևին Թոմասը գրել է, որ այն «պատկերանկար գորգ է, որտեղ ձուլվում են երեք մարդու խաչվող կյանքերը»՝ ավելացնելով, որ ռեժիսորը իրեն ցույց է տվել որպես «կինեմատոգրաֆիական ձեռքերի ճարպկության վարպետ՝ դնելով անկանխատեսելի խորություն և իմաստ գրավիչ խառնաշփոթության մեջ», ինչպիսին ֆիլմն է ։ «New York Post»-ից Ռեյչել Սալթզը նշել է Պրատիկ Բաբարի դերակատարի «նրբերանգների շարք», որի կերպարը, ըստ նրա, ֆիլմում ամենաիրատեսականն էր ։ San Francisco Chronicle-ից Ուոլթեր Ադդիեգոն ավելացրեց, որ չնայած «Ռաոն խուսափում է բարձր դրամայից, և ֆիլմում առկա է հումոր, այնուամենայնիվ նրա ձայներանգը մնում է մելանխոլիկ »: 'The Hollywood Reporter''-ից Կիրկա Հանիկաթի կարծիքով ֆիլմը «դյութական է, աշխարհի ամենահզոր քաղաքներից մեկի բազմաշետ դիմանկար» ։
Օբոլենսկոե (գյուղ, Ժուկովսկի շրջան)
Օբոլենսկոե (Оболенское), գյուղ Ռուսաստանի Կալուգայի մարզի Ժուկովսկի շրջանի կազմում։
Նավդարաանթկարի
Նավդարաանթկարի (ნავდარაანთკარი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում ։
Դիրք
Գտնվում է ծովի մակարդակից 750 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 333 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մցխեթի շրջան
(6902) Հայդոասադա
(6902) Հայդոասադա (Hideoasada), աստերոիդ աստերոիդների հիմնական գոտում։ Հայտնաբերվել է 1989 թվականի հոկտեմբերի 26-ին Յոշիկանե Միզունոյի և Թոշիմասա Ֆուրութայի կողմից Կանիում ։
Միջին հեռավորությունը Արեգակից կազմում է 2,752446 ա. մ., առավելագույնը մոտենում է 2,4766 ա. մ. հեռավորության վրա և հեռանում 3,0283 ա. մ. ։ Արեգակի շուրջ մեկ ամբողջական պտույտ է կատարում 1667,93 երկրային օրվա ընթացքում, իր ուղեծրով շարժվելով միջինում 0,215837 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,1° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Յոշիկանե Միզունոյի կողմից հայտնաբերված աստերոիդներ Կատեգորիա:Թոշիմասա Ֆուրութայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սելեկցիա
Սելեկցիա կամ ընտրասերում, գիտությունը, զբաղվում է տարբեր օրգանիզմների, բնության մեջ գոյություն ունեցող տեսակների բարելավմամբ և կենդանիների նոր ցեղատեսակների, բույսերի նոր սորտերի և բակտերիաների նոր շտամների ստեղծմամբ։
Սելեկցիան մշակում է բույսերի և կենդանիների ժառանգական հատկանիշների վրա ներգործելու եղանակներ՝ մարդու համար այն անհրաժեշտ ուղղությամբ փոփոխելու նպատակով ։
Ձևեր
Սելեկցիան բուսական և կենդանական աշխարհի էվոլյուցիայի ձևերից է և ենթարկվում է նույն օրենքներին, ինչ տեսակների էվոլյուցիան բնության մեջ, բայց բնական ընտրությունը, մասնակիորեն, այստեղ փոխարինվել է արհեստականով։ Սելեկցիան մեծ դեր ունի բնակչությանը պարենամթերքով ապահովելու գործում։
Ստեգալովկա
Ստեգալովկա (Стегаловка), գյուղ Ռուսաստանի Լիպեցկի մարզի Դոլգորուկովսկի շրջանի կազմում։
Սելեկցիա
Ձևեր
Հասարակ սելեկցիայի և ընտելացման միջոցով մարդկությունն արդեն նեոլիթի ժամանակաշրջանում ուներ գրեթե բոլոր ժամանակակից պարենային բույսերի մշակովի ձևերը և ընտանի կենդանիները։
Ստեգալովկա
Բնակչությունը 2011 թվականին գրանցված տվյալներով կազմում էր 1192 մարդ։
Սելեկցիա
Գիտատեսական հիմք
Սելեկցիայի գիտատեսական հիմքը գենետիկան է։ Այն սերտորեն կապված է կարգաբանության, անատոմիայի, մորֆոլոգիայի, ֆիզիոլոգիայի, բույսերի և կենդանիների էկոլոգիայի, կենսաքիմիայի, իմունոլոգիայի, բուսաբուծության, անասնաբուծության (զոոտեխնիկա), ֆիտոպաթոլոգիայի, միջատաբանության և այլ գիտությունների հետ, օգտագործում է դրանց հետազոտման մեթոդները և եղանակները։
Ստեգալովկա
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Դոլգորուկովսկի շրջանի բնակավայրեր
Սելեկցիա
Զարգացում
Սելեկցիայի զարգացման համար բացառիկ նշանակություն ունեն նաև սաղմնաբանությունը, փոշոտման և բեղմնավորման կենսաբանությունը, հյուսվածաբանությունը և մոլեկուլային կենսաբանությունը։ Ըստ Ն. Ի. Վավիլովի սահմանման սելեկցիան, որպես գիտություն, բնորոշվում է բարձր կոմպլեքսայնությամբ։ Չ. Դարվինի էվոլյուցիան տեսությունը, Գ. Մենդելի օրենքը, մաքուր գծերի և մուտացիաների մասին ուսմունքը սելեկցիոներներին հնարավորություն տվեցին մշակել բուսական և կենդանական օրգանիզմների ժառանգականության նպատակադիր կառավարման մեթոդներ։
Բույսերի և կենդանիների անհատական ընտրության հիմքում ընկած են մաքուր գծերի, հոմո- և հետերոզիգոտության, ֆենոտիպի և գենոտիպի չնույնացման եղած գենետիկական պատկերացումները։ Հատկանիշների անկախ ժառանգման և ազատ համակցման (կոմբինացիայի) օրինաչափությունները սերնդում դարձան հիբրիդացման և խաչասերման տեսական հիմքը, որոնք ընտրության հետ սելեկցիայի հիմնական մեթոդներից են։ Գենետիկայի հետագա զարգացման շնորհիվ ստեղծվեցին եգիպտացորենի, սորգոյի, վարունգի, լոլիկի, ճակնդեղի, խոշոր եղջերավոր կենդանիների և թռչունների խառնացեղերի, հետերոզիսային հիբրիդներ, արհեստական մուտացիաներ և պոլիպլոիդ ձևեր։
Պատմություն
Սելեկցիան ծագել է բույսերի մշակության և կենդանիների ընտելացման հետ միաժամանակ։ Մարդը մշակելով բույս և բազմացնելով կենդանիներ, սկսել է ընտրել և բազմացնել առավել մթերատուներին, որը նպաստել է դրանց ակամա բարելավմանը։ /Այդպես հազարամյակներ առաջ ստեղծվել է հասարակ սելեկցիա։ Հին սելեկցիոներներն ստեղծել են պտղատու բույսերի, խաղողի շատ սորտեր և կենդանիների ցեղեր։ Նրանց հայտնի էր ժամանակակից սելեկցիայի մի շարք մեթոդներ և գործադրաձևեր (օրինակ, արհեստական փոշոտում)։
Երկրագործության և անասնապահության զարգացմանը զուգընթաց արհեստական ընտրությունը կրեց զանգվախային գիտակցական բնույթ, և ձևավորվեց ժողովրդական սելեկցիա, ստեղծվեց այժմյան գյուղատնտեսական բույսերի և կենդանիների մեծ բազմազանությունը։ 18-րդ դարի վերջին և 19-րդ դարի սկզբին Մեծ Բրիտանիայում ստեղծվեցին առաջին սելեկցիոն բուծարանները, կազմակերպվեց տոհմային անասնաբուծությունը։ Բույսերի սելեկցիայի տեսության հետագա զարգացումն իր գործնական արդյունքներով կապված է Ի. Վ. Միչուրինի անվան հետ։
Գիտական սելեկցիայի զարգացման գործում իր ավանդն ունի Կ. Ա. Տիմիրյազևը, նրա տեսությունը ժառանգականության ձևերի և դասակարգման մասին։ Ժառանգականության փոփոխականության մեջ Ն. Ի. Վավիլովի բացահայտած հոմոլոգ շարքերի օրենքը, մշակովի բույսերի առաջացման կենտրոնների մասին տեսությունը, սելեկցիայի էկոլոգիական աշխարհագրական սկզբունքները, բույսերի և ելանյութի իմունիտետի մասին ուսմունքը լայնորեն սկսեցին կիրառվել սելեկցիայում։ Կենդանիների սելեկցիայի գենետիկական հիմունքների զարգացման գործում խոշոր ներդրում ունեն Մ. Ֆ. Իվանովը, Պ. Ն. Կուլեշովը, Ա. Ս. Սերեբրովսկին։
Վավիլովի և նրա հետնորդների կողմից համամիութենական բուսաբուծության ինստիտուտում ստեղծված բույսերի հավաքածուն՝ 300 հազարից ավելի նմուշներով, ընդգրկում է աշխարհի մշակովի բույսերի և վայրի ձևերի գրեթե ամբողջ բազմազանությունը, որն արժեքավոր ելանյութ է սելեկցիայի համար։
Սելեկցիայում կիրառվող հիմնական մեթոդներ
Ակնառու են սելեկցիայի արդյունքներն անասնաբուծության մեջ։ Բուծվել են արժեքավոր բարձր մթերատու տավարի կոստրոմյան, ղազախական սպիտակագլուխ, ոչխարների՝ ասիական, Կրասնոյարսկի, ղազախական արխարամերինոս և այլ ցեղեր։ Թռչնաբուծությունում ստացվել են գծեր, որոնք օգտագործվում են մսատու և ձվատու վաղահաս հիբրիդների ստեղծման համար։
Հայաստանում
Հայաստանում սելեկցիան ձևավորվել է դեռևս հնագույն ժամանակներից։ Հայկական լեռնաշխարհում բնակիչները բույսերի մշակման և կենդանիների ընտելացմանը զուգնթաց, ժամանակի ընթացքում, ընտրել և բազմացրել են առավել արժեքավորներին, և արդեն ուրարտական շրջանում հայտնի են եղել ժամանակակից գյուղատնտեսական բազմաթիվ ցեղեր (նրբագեղմ և կոպտաբուրդ ոչխարներ, լծկան և հեծկան ձիեր) և բույսերի (խաղողի, ցորենի) սորտեր։ Հայաստանում ստեղծվել են ոչխարների մազեղ, բալբաս, ղարաբաղի, կարամանյան, այծերի՝ կիլիկիայի, ձիերի՝ ղարաբաղի, կիլիկիայի ցեղերը, ինչպես նաև տեղական տավարի, հավերի բազմաթիվ ձևեր։ Հայաստանը նաև բույսերի հարուստ բազմազանության օջախ է՝ դրա շատ տեսակների (ցորեն, պտղատուներ, խաղող) ձևագոյացման կենտրոն։
ԱՄՆ-ում
ԱՄՆ-ում սելեկցիոն աշխատանքները կենտրոնացված են պետական համալսարաններում, փորձահենակետային կայաններու, գյուղատնտեսական կոլեջներւմ և սերմնաբուծական ընկերություններում։ Որպես ելանյութ օգտագործելով տարբեր ընկերությունների սորտերը և հիբրիդները՝ ԱՄՆ-ում ստեղծվել են կարճացողուն ապակենման աշնանացան ցորենի սորտեր՝ Հեյնզ, Նյուհեյնզ, Կեպրոկ(վերջինս աչքի է ընկնում բարձր բերքատվությամբ՝ գորշ ժանգի և ալրացողի, պառկելու մկատմամբ իմունությամբ, ալրաղաց և հացաթխման լավագույն հատկություններով)։
Ամերիկյան սելեկցիոներներն աշխատում են ստեղծել աղադիմացկուն, հիվանդադիմացկուն կերային բազմամյա, նաև հիբրիդային ցորենի, բրնձի վաղահաս և միջահաս, սպիտակուցի բարձր պարունակությամբ, ջրի ցածր ջերմաստիճանի նկատմամբ կայուն, երկու բերք տվող սորտեր։ Հաջողությունների են հասել նաև եգիպտացորենի սելեկցիայում։ Ստացված են բարձր բերքատու հիբրիդների՝ հատիկում սպիտակուցի, լիզինի և յուղի բարձր պարունակությամբ սորտեր։Կանադայում մեծ ուշադրություն է դարձվում հացահատիկային բույսերի սելեկցիային։
Հիմնական ուղղություն
Հիմնական ուղղությունն է՝ կարճացողուն, ժանգի նկատմամբ կայուն, խոշորահատիկ, սպիտակուցի և կարոտինի բարձր պարունակությամբ, լավ տեխնոլոգիական հատկություններով, ցրտադիմացկուն սորտերի ստեղծումը։ Շվեդիայում նույնպես մեծ աշխատանքներ են տարվում ցորենի, գարու սելեկցիայի ուղղությամբ։
Արտաքին հղումներ
Կատեգորիա:Սելեկցիա
Զվենո (ռազմականացված կազմակերպություն)
Զվենո կազմակերպության անդամները ֆաշիստներ չէին, բայց միևնույն ժամանակ կողմ էին էթիստական և կորպորատիվ տնտեսության հաստատմանը։ Նրանք պայքարում էին ներքին մակեդոնական հեղափոխական կազմակերպության ահաբեկիչների դեմ և դեմ էին հանդես գալիս մակեդոնական ազատագրական շարժմանը։ Զվենոն սերտորեն կապված էր նաև այսպես կոչված Ռազմական լիգայի հետ, կազմակերպություն, որը կանգնած էր 1923 թվականի պետական հեղաշրջման հետևում և պատասխանատու էր վարչապետ Ալեքսանդր Ստամբոլիյսկիի սպանության համար։
1934 թվականին Զվենայի սպաները, ինչպիսիք են գնդապետ Դամյան Վելչևը և գնդապետ Կիմոն Գեորգիևը, բռնազավթել են իշխանությունը երկրում և ավտորիտար ռեժիմ հաստատել։ Գեորգիեւը վարչապետ է դարձել։ Նրանք լուծարեցին բոլոր կուսակցություններն ու արհմիությունները և բացահայտ հարձակվեցին ՎՄՌՕ-ի վրա։ Նրանց կառավարությունը ներկայացրել է կորպորատիվ տնտեսությունը, նման նրան, ինչ եղել է Իտալիայում Բենիտո Մուսոլինիի կառավարության ժամանակահատվածում։ Ցար Բորիս III-ը, Զվենոյի հակառակորդը, հերթական հեղաշրջումն է կազմակերպել գեներալ Պենչո Զլատևի (միապետ, համոզմունքների համաձայն, նաև Զվենոյի անդամի) միջոցով, որը վարչապետ է դարձել 1935թվականի հունվարին։ 1935 թվականի ապրիլին  նրան փոխարինեց Անդրեյ Տոշևը, որը նույնպես նախկին միապետ էր։ 1934 թվականի բուլղարական պետական հեղաշրջմանը մասնակցելուց հետո Զվենոյի կողմնակիցները հայտարարել են, որ մտադիր են անհապաղ դաշինք կնքել Ֆրանսիայի հետ և ձգտում են միավորվել Բուլղարիային Հարավսլավիայի կազմում ։ Զվենոն նաև աջակցում էր Ալբանիայի բռնակցմանը Հարավսլավիային ։
1943 թվականին Զվենոյի անդամները միացան Դիմադրության շարժմանը՝ Հայրենական ճակատին։ 1944 թվականի սեպտեմբերին Հայրենական ճակատի անդամները հեղաշրջում կատարեցին, որն ուղեկցվեց Բուլղարական կոմունիստական կուսակցության գլխավորած ապստամբությամբ։ Կիմոն Գեորգիևը վարչապետ է դարձավ և Դամյան Վելչևը՝ պաշտպանության նախարար։ 1944 թվականի հոկտեմբերի 28-ին նրանց հաջողվեց հրադադարի մասին համաձայնագիր ստորագրել ԽՍՀՄ-ի հետ ։
1946 թվականին Վելչևը հրաժարական է տվել ի նշան կոմունիստների գործողությունների դեմ բողոքի, այն դեպքում, երբ Գեորգիևին փոխարինել է կոմունիստների առաջնորդ Գեորգի Դիմիտրովը, որից հետո Բուլղարիան դարձել է Ժողովրդական Հանրապետություն։ Գեորգիևը կառավարությունում մնացել է մինչև 1962 թվականը, սակայն Զվենոն 1949 թվականին դադարել է գոյություն ունենալ որպես ինքնավար կազմակերպություն։ Այն մնացել էր Հայրենական ռազմաճակատի շրջանակներում, սակայն մինչ այդ դարձել էր խամաճիկային կազմակերպություն։
Արտաքին հղումներ
Կատեգորիա:1927 հիմնադրումներ
Կատլա
''
Կատլա, հրաբուխ Իսլանդիայի հարավում։ Հրաբխի բարձրությունը կազմում է 970 մ, այլ տվյալներով՝ 1512 մ։ Կալդերայի տրամագիծը 10 կմ է, ժայթքումների պարբերականույունը՝ 40-80 տարի։ Հարավարևելյան մասում ծածկված է Միրդայսյոկյուդլ սառցադաշտով։
Ժայթքումների պատմություն
Սկսած 10-րդ դարից՝ գրանցվել են 14 խոշոր ժայթքումներ։ Կատլայի վերջին խոշոր ժայթքումը տեղ է գտել 1918 թվականին։ Անդրսառցադաշտային ժայթքումներն առաջացնում են ինտենսիվ սառույցի հալում, իսկ հարևան շրջանները լցվում են հալոցքային ջրերով։ 1755 թվականի ժայթքումը առաջացրեց մեծամասշտաբ սառույցի հալում, որը հանգեցրեց 200 000–400 000 մ³/վ միջին ծախսով աղբյուրի ձևավորմանը։ Համեմատության համար նշենք, որ Ամազոն գետի գետաբերանի միջին ծախսը կազմում է 220 000 մ³/վ։
Սպասվում է, որ հենց այս հրաբխի մ.թ.ա. 10 600 թվականի ժայթքումը պատասխանատու է տեֆրայի շերտի համար և ձևավորել է երկրաբանական կեռներ արևմտյան Նորվեգիայում, Հյուսիսային Ատլանտիկայում և Շոտլանդիայում։ Շերտի ողջ հզորությունը ցույց է տալիս տեղումների քանակը այդ շրջաններում, որը հավասար է 6-7 կմ³  ։
Կատլան մեր ժամանակներում
2010 թվականի մայիսին բնական աղետների հետազոտման բրիտանական ինստիտուտի մասնագետները պնդեցին, որ մոտ ապագայում սպասվոմ է Կատլայի նոր ժայթքում ։ Համաձայն հետազոտությունների արդյունքների, վերջին ժամանաներում զգալիորեն բարձրացել է Կատլայի մագմայի աստիճանը։ Դա կարող է հանգեցնել արագ ժայթքման։ Մասնագետները պնդում են, որ այդ ժայթքումը կառաջացնի խնդիրներ ոչ միայն ավիահաղորդակցման համար, այլ նաև կառաջացնի սառցադաշտերի հալում և զանգվածային հեղեղումներ։
2011 թվականի հունիսին հրաբխի վրա ֆիքսվել են ներդաշնակ ցնցումներ, իսկ մի քանի օր անց՝ մի շարք երկրաշարժեր հրաբխի կալդերայում։ Դա ցույց է տալիս մագմայի հոսքը հրաբխի ներս, ինչը բարձրացնում է հավանականությունը, որ մոտ ապագայում կժայթքի հրաբուխը ։ 2011 թվականի հուլիսի 8-ին և 9-ին տեղի ունեցավ ևս մեկ ներդաշնակ ցնցումների շղթա։ Ենթադրաբար, տեղի էր ունեցել ևս մեկ անդրսառցադաշտային ժայթքում ։ Դրանք առաջացրել էին ջրհեղեղ, որը ավերել էր երկրի հիմնական մայրուղու վրա գտնվող Մուլակվիսլ գետի վրայով անցնող կամուրջը և փողոցի այլ հատվածներ։ Ուղղաթիռի օդաչուն հաղորդեց, որ սառցադաշտի վրա կան ճաքեր ։ Միայն 2011 թվականի նոյեմբերին ֆիքսվել էին հինգ հարյուրից ավել մանր ցնցումներ, որոնք փաստում են մագմայի շարժման մասին։ Գիտնականները հավատում են, որ Կատլա հրաբխի մոտ սկսվել է նոր ակտիվության շրջան (վերջին 50 տարում արդեն չորրորդ անգամ), և այն կարող է ավարտվել խոշոր ժայթքմամբ ։
Ծանոթագրություններ
Կատեգորիա:Իսլանդիայի հրաբուխներ Կատեգորիա:Ակտիվ հրաբուխներ Կատեգորիա:Իսլանդիայի լեռներ
Կարդանո ալ Կամպո
Կարդանո ալ Կամպո (Cardano al Campo), քաղաք Իտալիայում, գտնվում է Լոմբարդիա մարզում՝ Վարեզե գավառում ։
Բնակչությունը 12 872 մարդ։ Բնակչության միջին խտությունը՝ 1342 մարդ/կմ²։ Զբաղեցնում է 9 կմ² տարածք։ Փոստային ինդեքս՝ 21010: Հեռախոսային կոդը՝ 0331։
Ծանոթագրություններ
Կատեգորիա:Իտալիայի բնակավայրեր
Սարդ-խաչափառ
Սարդ-խաչափառներ, կամ էլ սարդ-խեցգետին (Thomisidae) — մտնում է սարդերի ընտանիքի մեջ։ Իր կողք շարժվելու հնարավորությունից նրան անվանել են նաև բոկոհոդ։ Նրա առաջին երկու զույգ ոտքերը, որոնք տեղաբաշխված են ճակատի մոտ, ավելի երկար ու մեծ են, քան երրորդ ու չորրորդ զույգ ոտքերը։ Սարդ-խաչափառների մեծ մեծ մասը (օրինակ, Thomisus spp., Misumena spp.) իրենց հիմնական ժամանակը անցկացնում են ծաղիկների վրա, սպասելով իրենց որսին։ Այլ տեսակներ (օրինակ, Xysticus spp.) իրենց ուտեստին հանդիպում են ավելի շատ ծառերի վրա։ Խաչափառները սարդոստայններ չեն պատրաստում, նրանք միայն իրենց ճկուն և արագաշարժ ոտքերի միջոցով են կարողանում որս անել։ Սարդ-խաչափառները, ճշմարիտ ասած, ունեն մի պաշտպանիչ գունազարդում, որը նրանց պաշտպանում է ավելի մեծ ու վտանգավոր գիշատիչներից, և այդ նյութը նրանք կարողանում են ստեղծել իրենց մաշկի կերպարանափոխության միջոցավ։ Այս սարդ տեսակների մեջ կան այնպիսիք ովքեր ապրում են սովորաբար ավելի վառ գունավոր ծաղիկների վրա, կան նաև այնպիսիքները ովքեր ապրում են ծառի կեղևների կամ էլ դարչնագույն գետնի վրա։ Մի շարք տեսակների մոտ գոյություն ունեն բազմագույնավորվածության կարողություն։ Համաշխարհային կենդանական աշխարհում գոյություն ունի ավելի քան 170 սարդային ընտանիք, և ավելի քան 2000 տեսակ։ Այս տեսակի սարդերը մարդկանց համար վտանգավոր չեն։
Տեսակներ
և այլ տեսակներ։
Երազանք ՖԱ
Երազանք ֆուտբոլային ակումբ, մասնագիտացված ֆուտբոլային ակումբ Ստեփանակերտում ։, որը հանդես է գալիս Արցախի Ֆուտբոլի Լիգայում ։
Պատմություն
Ղարաբաղում Ադրբեջանի հրահրած պատերազմի պատճառով Ստեփանակերտի "Երազանքը" չկարողացավ մասնակցել ՀՀ անդրանիկ առաջնությանը։ Թիմի ֆուտբոլիստների մեծամասնությունը գնդակը փոխարինելով զենքով, մարտի դաշտ էին դուրս եկել' պաշտպանելու հայրենի հողը։ Միայն 1993թ. ակումբը պաշտոնապես դիմեց Հայաստանի ֆուտբոլի ֆեդերացիային' խնդրելով թույլատրել մասնակցելու բարձրագույն խմբի առաջնությանը։ Վերջինիս հարցով ՀՖՖ-ն դիմել էր ՖԻՖԱ-ին, քանի որ ադրբեջանցիներն այդ առիթով բողոքել էին։ Ի վերջո որոշվեց "Երազանքին" թույլատրել մասնակցելու Հայաստանի առաջնությանը, սակայն ներկայացնելով ոչ թե Ստեփանակերտը, այլ Երևանը։ Սեփական հարկի տակ նախատեսված հանդիպումներն էլ թիմը պետք է անցկացներ Էջմիածնում ։
"Երազանքը" հաղթանակով սկսեց առաջնությունը' ապրիլի 11-ին սեփական հարկի տակ 5:4 հաշվով պարտության մատնելով Երևանի "Կանազին": Ընդ որում առաջին խաղակեսից հետո թիմը պարտվում էր 0:2 հաշվով։ "Երազանքի" առաջին գոլի հեղինակ դարձավ Համլետ Հարությունյանը։ Թիմի նորամուտը հաջող կարելի է համարել։ 15 թիմերի մրցավեճում "Երազանքը" գրավեց 8-րդ տեղը։ Արդյունավետ խաղով աչքի ընկավ Արթուր Ղահրամանյանը' խփելով 12 գնդակ։ Այդ ցուցանիշը հետագա տարիներին էլ մնաց լավագույնը ։
Ծանոթագրություններ
Կատեգորիա:Հայկական ֆուտբոլային ակումբներ
Deloitte
Deloitte Touche Tohmatsu Limited (արտաբերվում է որպես Դըլոյթ Թուշ Թոումաթսու; Հայաստանում գործում է որպես «Դելոյթ Թուշ Թոմացու Լիմիթեդ»), միջազգային ընկերություն է, որը մատուցում է խորհրդատվական և աուդիտորական ծառայություններ։ PricewaterhouseCoopers, Ernst & Young և KPMG հետ մեկտեղ մտնում է խորհրդատվական « խոշոր քառյակի » մեջ։ Դելոյթ Թուշը 2011 թվականի մայիսի 31 տվյալներով իր նախորդորղ ֆինանսական տարվա 28.8 մլրդ եկամուտով հայտարարվել է մասնագիտական ծառայությունների առաջատարը ։
Ղեկավարություն
Գլխավոր տնօրեն — Բարրի Զալցբերգ (Barry Salzberg), տնօրենների խորհրդի նախագահ — Սթիվ Ալմոնդ (Steve Almond) :
Գործունեություն
Deloitte Touche Tohmatsu Limited իրենից ներկայացնում է ընկերությունների ցանց՝ գործընկերություններ, որոնք անկախ իրավաբանական անձ եր են և իրենց գործունեությունը ծավալում են աշխարհով մեկ և որոնք մտնում են Deloitte Touche Tohmatsu Limited միավորման կազմի մեջ։ Խորհրդատվական և աուդիտորական ծառայությունները մատուցվում են ավելի քան 150 երկրներում (2011 թ. դրությամբ)։ Ի տարբերություն «քառյակի» մրցակիցների նա ամբողջությամբ պահպանել է իր խորհրդատվական ձեռներեցությունը, որից PwC-ն, KPMG-ն և Ernst&Young-ը հրաժարվեցին WorldCom/Enron-ի հետ կապված անախորժությունից հետո ։ Բացի այդ, մի շարք երկրներում «Դելոյթը» ունի ուրույն իրավաբանական սովորույթները։
Անձնակազմը 2011 թվականի դրությամբ՝ 182 հազար մարդ։ Եկամուտը 2012 ֆինանսական տարում՝ $31 մլրդ. (2011 ֆին. տարում՝ $28.8 մլրդ., որից 42,6 %-ը աուդիտից էր, 29,7 %՝ խորհրդատվությունից)։ 2012 թ. եկամուտի 40 %-ը ապահովել է ԱՄՆ շուկան, Ռուսական շուկան ապահովել է 1%-ից պակաս ։
Deloitte Touche Tohmatsu Limited-ը ԱՊՀ-ում
Deloitte Touche Tohmatsu Limited-ը խորհրդատվական առաջին առաջատար ընկերություններից էր, որ մուտք գործեց ԱՊՀ շուկա, առաջին ներկայացչությունը Մոսկվայում բացվել է 1990 թվականին։
Այժմ ԱՊՀ 11 երկրներում ընկերությունն ունի 18 գրասենյակ՝ Երևանում, Թիֆլիսում (Վրաստան), Բաքվում (Ադրբեջան), Կիևում (Ուկրաինա), Մինսկում (Բելառուս), Տաշքենդում (Ուզբեկստան), Բիշքեկում (Ղրղզստան), Դուշանբե (Տաջիկստան), Աշխաբադ (Թուրքմենստան), Ալմաթայում, Աստանայում, Աթառաու, Աքաթու (Ղազախստան) Մոսկվայում, Սանկտ-Պետերբուրգում, Հարավային-Սախալինում, Ուֆայում և Եկատերինավանում (Ռուսաստան)։
Ծանոթագրություններ
Կատեգորիա:Ամերիկյան ընկերություններ Կատեգորիա:Ընկերություններ այբբենական կարգով
Ֆրից Մելբի
Ֆրից Սիգֆրեդ Ջորջ Մելբի, դանիացի ծովանկարիչ, ծովանկարիչներ Անտոն Մելբիի և Վիլհելմ Մելբիի եղբայրը։ Նա լայնորեն ճանապարհորդում էր՝ նկարելով ծովանկարներ, ափամերձ և նավահանգիստային տեսարաններ, ինչպես նաև որոշ լանդշաֆտներ Եվրոպայում, Կարիբյան ավազանում, Վենեսուելայում, Հյուսիսային Ամերիկայում և Ասիայում։
Կենսագրություն
Ֆրից Մելբին ծնվել է 1826 թվականի օգոստոսի 24-ին Դանիայի Հելսինգյոր քաղաքում։ Նա նկարել սովորել է ավագ եղբոր՝ Անտոն Մելբիի մոտ, և 1849 թվականին ճանապարհ ընկել Դանիական Անտիլյան կղզիներ ՝ բնակություն հաստատելով Սուրբ Թոմասում ։ Այնտեղ նա ծանոթացավ երիտասարդ Կամիլ Պիսսարոյի հետ, ում ոգեշնչեց զբաղվել նկարչությամբ՝ որպես լրիվ դրույքով մասնագիտություն։ Պիսսարոն դարձավ նրա աշակերտը, ինչպես նաև մտերիմ ընկերը ։
1852 թվականի ապրիլին Մելբին գտնվում էր Սենթ-Կրուայում և պատրաստվում էր ճանապարհորդություն դեպի Վենեսուելա։ Պիսսարոն որոշեց միանալ նրան, և նախքան Պիսսարոյի Սենթ Թոմաս վերադառնալը նրանք երկու տարի միասին անցկացրեցին Կարակասում և Լա Գուայրա նավահանգստային քաղաքում։ Մելբին այնտեղ մնաց մինչև 1856 թվականը, այնուհետև կարճ ժամանակով վերադարձավ Եվրոպա՝ որոշ ժամանակ ապրելով Փարիզում, մինչ կմեկներ Հյուսիսային Ամերիկա, որտեղ Նյու Յորք քաղաքում արվեստանոց հիմնեց ։
Նա շարունակում էր լայնորեն ճանապարհորդել՝ հիմնականում Կարիբյան ծովում, բայց նաև հյուսիս՝ դեպի Նյուֆաունդլենդ։ Նյու Յորքի մտերիմ ընկերը և Կարիբյան ծովում իր ճանապարհորդությունների հաճախակի ուղեկիցը ամերիկացի հայտնի բնանկարիչ Ֆրեդերիկ Չըրչն էր, ով նաև արվեստանոց ուներ Նյու Յորքում։
1866 թվականին Մելբին ճանապարհորդեց դեպի Հեռավոր Արևելք՝ որոնելու նոր արկածներ, թողնելով իր արվեստանոցը Եկեղեցու հոգածության ներքո։ Ասիայում նա օգտագործում էր Պեկինը որպես հիմք՝ շրջակայքում ճանապարհորդությունների համար, ինչը նրան տանում էր նաև Ճապոնիա։ Նա մահացավ Շանհայում երեք տարի անց։
Աշխատությունները
Սկզբում Ֆրից Մելբին ծովանկարներ էր նկարում ընտանեկան ավանդույթի համաձայն, ինչպես եղբայրը սովորեցրել էր իրեն, բայց նա աստիճանաբար շրջվում էր դեպի լանդշաֆտները, ափամերձ և քաղաքային տեսարանները։ Նա նախընտրում էր իրատեսական ոճը՝ հաճախ ռոմանտիկ տեսարաններով։ 1849-1858 թվականներին ցուցահանդես է անցկացրել Կոպենհագենի Շառլոթենբորգ ամրոցում։
Պեկինում նրան հանձնարարեցին նկարել Կայսերական ամառային պալատը, իսկ Ամերիկայում գտնվելու տարիներին նա ցուցահանդես ունեցավ Փենսիլվանիայի գեղարվեստի ակադեմիայում ։
Ծանոթագրություններ
Կատեգորիա:1826 ծնունդներ Կատեգորիա:1869 մահեր Կատեգորիա:Դանիացի նկարիչներ Կատեգորիա:Դանիացի ծովանկարիչներ Կատեգորիա:Բնանկարիչներ Կատեգորիա:Օգոստոսի 24 ծնունդներ Կատեգորիա:Դեկտեմբերի 14 մահեր
Կապսի ջրամբար
<mapframe latitude="40.89976" longitude="43.755455" zoom="11" width="407" height="361" align="right"> { "type": "FeatureCollection", "features": [ {     "type": "Feature", "properties": {}, "geometry": { "type": "Point", "coordinates": [ 43.75333265634254,         40.897943823050184        ]      }    }  ] } Կապսի ջրամբար, անավարտ ջրամբար Հայաստանի Շիրակի մարզում՝ Ախուրյան գետի աջ ափին ։ Գտնվում է Կապս գյուղից 2 կմ դեպի հյուսիս։
Ջրամբարի շինարարությունն սկսվել է 1985 թվականին։ Շինարարական աշխատանքները մինչև 1989 թվականի սկիզբը կատարվել են ըստ ժամանակացույցի։ 1988 թվականի դեկտեմբերի 7-ի երկրաշարժից հետո շինարարության տեմպերը թուլացվել են և վերջնականապես կասեցվել 1993 թվականին, երբ պատվարի բարձրությունը նախագծային 73-ի փոխարեն հասցվել էր ընդամենը 20 մետրի ։
Հայաստանի կառավարությունը 2013 թվականի օգոստոսի 8-ի նիստում հավանություն է տալիս Հայաստանի և Գերմանիայի վերականգնման վարկերի բանկի (KfW) միջև ֆինանսավորման համաձայնագրի նախագծին, որն ուղղված է ջրամբարի վերականգմանը, մասնավորապես՝ պատվարի բարձրացմանը, որի շնորհիվ ինքնահոս համակարգով ոռոգման ջուր պետք է մատակարարվի նախագծային 8 համայնքներում (Ախուրիկ, Երազգավորս, Ղարիբջանյան, Գետք, Բայանդուր, Շիրակավան և Լուսաղբյուր)։
Ծանոթագրություններ
Կատեգորիա:Շիրակի մարզի ջրամբարներ Կատեգորիա:Ախուրյանի շրջան
Իրուն
Իրուն (Irún, Irun), քաղաք Իսպանիայի հյուսիսում, Բասկերի երկրում, Գիպուսկոա գավառում, մունիցիպալիտետը գտնվում է Բախո-Բիդասոա շրջանում։ Տարածքը կազմում է 42,40 կմ2, բնակչությունը՝ 60 261 (2006)։ Գտնվում է Ֆրանսիայի հետ սահմանի մոտ, քաղաքի ձախ կողմում գտնվում է Բիդասոա գետը, այն Ֆրանսիայի Անդայ քաղաքի հետ կապված է կամուրջով։
Տնտեսություն
Իրունը Գիպուսկոա գավառի խոշորագույն քաղաքներից է։ Շնորհիվ իր սահմանային դիրքի դարձել է կարևոր առևտրային և տրանսպորտային կենտրոն, որտեղ ֆրանսիական երկաթուղային SNCF մասնաճյուղը միանում է Իսպանիայի երկաթուղային RENFE ցանցին։
Տնտեսության ճյուղերն են՝ տրանսպորտային և էլեկտրական տեխնիկա, գունավոր մետալուրգիա, խեցեղենի արտադրություն, կաշեգործություն։
Արտաքին հղումներ
Կատեգորիա:Իսպանիայի քաղաքներ Կատեգորիա:1776 թվականին հիմնադրված բնակավայրեր
Խրիմբերխեն
Գրիմբերգեն (Grimbergen, Grimberghe), քաղաք Բելգիայի թագավորության Ֆլանդրիա տարածաշրջանի Ֆլամանդական Բրաբանտ նահանգում։ Տեղակայված է Սեն գետի և Բրյուսելը Շելդա գետնին միացնող ջրանցքի միախառնման վայրում։ Բնակչությունը՝ ։
Մատրյոնո-Վասիլևկա
Մատրյոնո-Վասիլևկա (Матроно-Василівка), գյուղ Ուկրաինայի Նիկոլաևի մարզի Կազանկայի շրջանում։ Հիմնադրվել է 1922 թվականին։
2001 թվականի տվյալներով Մատրյոնո-Վասիլևկա գյուղում բնակվում էր 36 մարդ։ Բնակավայրը զբաղեցնում է 0,28 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Կազանկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1922 թվականին հիմնադրված բնակավայրեր
Անդրե Իգուադալա
Անդրե Թայլեր Իգուադալա (Andre Tyler Iguodala, ), ամերիկացի պրոֆեսիոնալ բասկետբոլիստ։ Ներկա պահին հանդես է գալիս Բասկետբոլի ազգային ասոցիացիայի (NBA) «Գոլդեն սթեյթ Ուորիորս» ակումբում՝ որպես թեթև հարձակվող և հարձակվող պաշտպան։
Ծնվել է Սպրինգֆիլդում (Իլինոյս նահանգ), որտեղ գտնվող Լանֆիերի ավագ դպրոցում էլ անցկացրել է ավագ դպրոցի բասկետբոլային կարիերան՝ մինչ տեղափոխվելը Արիզոնայի համալսարան։ Համալսարանային առաջնություններում 2 տարի ներկայացնելով «Արիզոնա Ուայլդքեթս» թիմը՝ Իգուադալան 2004 թվականին պաշտոնապես մուտք է գործում NBA-ի դրաֆթ, որտեղ ընտրվում է 9-րդը առաջին ռաունդում՝ «Ֆիլադելֆիա Սեվնթի Սիքսերսի» կողմից։ 2004 թ.-ից մինչև 2012 թվականը Իգուադալան անցկացնում է «Սիքսերսի» կազմում՝ կարիերայի սկզբնամասում լինելով Ալեն Այվերսոնի թիմակիցը։ 2012 թվականի օգոստոսի 10-ին Իգուադալան փոխանակվում է Դենվեր Նագեթսի հետ։ Փոխանակման մեջ ներառված են լինում նաև Էնդրյու Բայնեմը, ով տեղափոխվում է «Ֆիլադելֆիա» և Դուայթ Հովարդը, ով էլ իր հերթին հայտնվում է «Լոս Անջելես Լեյքերսում»։
Գայոս Գանիկոս
Ըստ որոշ տվյալների` նա ծագումով կելտ էր։
Մ.թ.ա. 73 թվականին Սպարտակի, Կրիկսի, Կաստոսի և Էնոմայի հետ նա առաջնորդում էր Իտալիայի հարավում բռնկված ստրուկների և գլադիատորների ապստամբությունը։ Չնայած սկզբանապես ձեռք բերված ռազմական հաջողություններին, Գանիկոսը Կաստոսի և ևս 12.000 ապստամբների (ըստ Տիտոս Լիվիոսի տվյալների` 35.000 ) հետ զոհվեց մ.թ.ա. 71 թվականին Մարկոս Լիկինիոս Կրասոսի գլխավորած քանակապես գերակշռող հռոմեական բանակի կողմից Իտալիայի հարավում` Ռեգիայից ոչ հեռու տեղի ունեցած ճակատամարտում ։ Համաձայն Սեկստոս Հուլիոս Ֆրոնտինոսի նկարագրության` Կաստոսը և Գանիկոսը հերոսաբար մարտնչում էին աջ թևում, և նրանց հաջողվում է հաղթել բազմաթիվ հռոմեական զինվորների, սակայն մարտի մեջ մտած հռոմեական հեծելազորը գործնականորեն ծնկի է բերում ապստամբերին։ Հեծյալներից մեկի կողմից սրախողխող է արվում Կաստոսը։ Գանիկոսը, մխրճվելով հռոմեական զինվորների մեջ, փորձ արեց անցնել մյուս թևը, սակայն, «հազարավոր վերքեր ստանալով», սպանվեց անհավասար պայքարում։
Հղումներ
Կատեգորիա:Գալեր
Ռյուգեն կղզու կավճե ժայռերը (նկար)
«Ռյուգեն կղզու կավճե ժայռերը» (Kreidefelsen auf Rügen), գերմանացի նկարիչ Կասպար Դավիդ Ֆրիդրիխի նկարն է, վրձնել է 1818 թվականին ։
Նկարում պատկերված են երկու տղամարդ և մեկ աղջիկ, որոնք գտնվում են Ռյուգեն կղզու կավճե ժայռերի անդունդի եզրին։ Ճամփորդներից մեկը անդունդի եզրին աղոթելու դիրքով զարմանքից քարացել է։ Նկարում պատկերված է, որ ժայռի այդ անկյունից հիանալի երևում է ծովը։ Ծովում երևում են երկու առագաստանավ, որոնցից մեկը մոտենում է, մյուսը՝ հեռանում, այն խորհրդանշում են, որ օվկիանոսի անսահման տարածությունը նվաճել է մարդը ։ Իրար վրա խոնարհված ծառերը խորհրդանշում են նկարչի և նրա կնոջ միջև եղած կապը։
Ստեղծագործությունը գտնվում է Շվեյցարիայի Վինտերտուր քաղաքի Օսկար Ռեյնգարտի թանգարանում։
Արտաքին հղումներ
Կատեգորիա:Կասպար Դավիդ Ֆրիդրիխի նկարներ Կատեգորիա:1818 նկարներ Կատեգորիա:Գերմանիայի արվեստ
Դումիտրու Իոն Սուչիանու
Դումիտրու Իոն Սուչիանու (Dumitru Ion Suchianu, ), ռումինահայ էսսեիստ, թարգմանիչ, կինոտեսաբան և քաղաքական տնտեսագետ։
Կենսագրություն
Դումիտրու Իոն Սուչիանուն ծնվել է Յասիում։ Նրա ծնողներն են եղել հայազգի պրոֆեսոր Հանես-Օգիաս Սուչիանուն և Լելիան (ի ծնե՝ Նանու-Մուսել)։
Նա սովորել է Բուխարեստի միջնակարգ դպրոցում և իր հայրենի քաղաքի գիշերօթիկ ավագ դպրոցի ժամանակակից լեզվի բաժնում, որն ավարտել է 1914 թվականին։ Այնուհետև նա ստացել է իրավաբանության, գրականության և փիլիսոփայության աստիճան Յասիի համալսարանում, որին հաջորդել է քաղաքական և տնտեսական գիտությունների դոկտորի աստիճանը Փարիզի համալսարանում։ Այնուհետև նա դարձել է Բուխարեստի համալսարանի իրավաբանական ֆակուլտետի դոցենտ սոցիալական ուսմունքների բաժնում։ Եղել է Ռազմական բարձրագույն ուսումնարանի և Գեղարվեստի ակադեմիայի պրոֆեսոր, ինչպես նաև Պետական գիտությունների դպրոցի քաղաքական տնտեսության և ֆինանսների դասախոս։ 1926-1948 թվականներին աշխատել է որպես մագիստրատ։ 1929-1941 թվականներին, լինելով կինոգրաքննության կոմիտեի անդամ, նա անցկացրել է կինոարվեստի դասընթացներ և մի քանի գրքերի միջոցով խթանել կարգապահությունը (Curs de cinematografie, 1930; Cinematograful, acest necunoscut, 1973; Nestemate cinematografice, 1980)։ Մեկ տասնամյակ նա վարել է România Literară-ի ֆիլմերի մասին խորագիրը ։
Սուչիանուի գրական գործունեությունը սկսվել է Viața Românească ամսագրում։ Իր եղբոր և ավագ դպրոցի ու համալսարանի դասընկեր Միհայ Ռալեայի հետ համատեղ նա ղեկավարել է ամսագիրը 1937-1940 թվականներին և կրկին 1946 թվականին։ Իր առաջին հրապարակումը նա կատարել է հենց այդ ամսագրի էջերում՝ 1921 թվականին Թոմաս Հարդիի ուսումնասիրությամբ։ Նա հաճախ գրել է տարբեր թեմաների, այդ թվում՝ փիլիսոփայության, գրականության, գեղագիտության, սոցիոլոգիայի, հոգեբանության և կինեմատոգրաֆիայի մասին, Viața Românească-ի, Universul literar și artic-ի, Lumea-ի, Contemporanul-ի և Astra-ի համար։ Նրա առաջին գիրքը 1928 թվականի գրական ուսումնասիրությունների Aspecte literare ժողովածուն էր։ Մյուսը հրատարակվել է 1978 թվականին որպես Foste adevăruri viitoare ։
Դումիտրու Իոն Սուչիանուն գրել է քաղաքական տնտեսության երեք հատոր՝ Introducere în economia politică (1930), Manual de sociologie (1931) և Despre avuție։ Նա ֆրանսերեն է թարգմանել ռումինական և մոլդովական բանահյուսական «Միորիցա» բալլադը, ինչպես նաև Թեոդոր Արգեզիի բանաստեղծությունները, ռումիներեն է թարգմանել Միշել Ժորժ-Միշելին, Սիլվիո Միկելիին, Ալբերտո Մորավիային և Ժորժ Սադուլին։ Լինելով խորապես քաղաքապես մարդ, որն ուներ հոգեբանության, քաղաքական տնտեսության, բնական գիտությունների, գրականության և կինոյի վերաբերյալ խոր գիտելիքներ, նա գրել է էսսեների մի քանի գրքեր (Puncte de vedere, 1930; Diverse însemnări și amintiri, 1933; Amica mea Europa, 1939)։ Դրանք աչքի են ընկնում էրուդիցիայով և ոճով, նուրբ դիտողականությամբ և հմուտ անալոգիաներով. նրանք բարձր ինտելեկտուալ ձևով օգտագործում են գաղափարներն ու տեղեկությունները ։
Ծանոթագրություններ
Կատեգորիա:20-րդ դարի թարգմանիչներ Կատեգորիա:Ռումինացի թարգմանիչներ Կատեգորիա:Ալեքսանդրու Յոհան Կուզայի անվան համալսարանի շրջանավարտներ Կատեգորիա:Ռումինահայ գրողներ Կատեգորիա:Ռումինահայ թարգմանիչներ Կատեգորիա:Ռումինահայ տնտեսագետներ
Օբոլոնովեց
Օբոլոնովեց (Оболоновец), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 22 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ելնինսկի շրջանի բնակավայրեր
Ստեգնովո (գյուղ, Օկուլովսկի շրջան)
Ստեգնովո (Стегново), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 38 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Օկուլովսկի շրջանի բնակավայրեր
Նազարեթ Մնացականյան
Նազարեթ Անդրանիկի Մնացականյան, ՀՀ պետական և իրավապահ մարմինների գործիչ։
Ծանոթագրություններ
Կատեգորիա:1962 ծնունդներ Կատեգորիա:Սեպտեմբերի 10 ծնունդներ Կատեգորիա:Թալին քաղաքում ծնվածներ Կատեգորիա:Հայ ոստիկաններ Կատեգորիա:ՀԱԱՀ շրջանավարտներ
(6903) 1989 XM
(6903) , աստերոիդ աստերոիդների հիմնական գոտում։ Հայտնաբերվել է 1989 թվականի դեկտեմբերի 2-ին Յոսիակի Օշիմայի կողմից Գեկկոյում ։
Միջին հեռավորությունը Արեգակից կազմում է 2,928682 ա. մ., առավելագույնը մոտենում է 2,831 ա. մ. հեռավորության վրա և հեռանում 3,0264 ա. մ. ։ Արեգակի շուրջ մեկ ամբողջական պտույտ է կատարում 1830,66 երկրային օրվա ընթացքում, իր ուղեծրով շարժվելով միջինում 0,196651 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,9° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Յոսիակի Օշիմայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Թել-Ջահան
Թել-Ջահան, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Դելփիք
Դելփիք, հին հունական քաղաք Փոկիսի հարավ-արհմուտքում, Պառնաս լեռան ստորոտում։ Հիմնադրվել է մեր թվարկությունից առաջ 3-րդ հազարամյակում։ Եղել է կրոնական, մշակութային, առևտրի և արհեստների կենտրոն։ Մեր թվարկությունից առաջ 7-րդ դարից մինչև մեր թվարկուրյունից 390 թվականը համահունական սրբավայր էր։ Այստեղ էր Ապոլլոն աստծո տաճարը, որի պատգամախոսն էր Պյութիա քրմուհին (տես Դեչփյան պատգամախոս)։ Դելփիում չորս տարին մեկ տեղի էին ունենում Պյութիական խաղեր   (վերջինը եղել է մեր թվարկություն 394 թվականին)՝ նվիրված հրեշ-օձ Պիթոնի դեմ Ապոլլոն աստծո հաղթանակին։ Այդ խաղերի ժամանակ սկզբում մրցում էին բանաստեղծներն ու  երաժիշտները։ Մեր թվարկությունից առաջ 586 թվականից խաղերի ծրագրի մեջ մտան մարզական բոլոր ձևերը։ Պյութիական խաղերի օրերին ամբողջ Հունաստանում          հայտարարվում էր «սրբազան հաշտություն» (կամ «սրբազան ամիս»), դադարեցվում էին կռիվները։ Դելփիքի պեղումներն սկսվել են 1892 թվականին։ Դելփիքն այժմ հնագիտական  թանգարանով փոքրիկ բնակավայր է։ Սրբավայրի կառույցների մեջ գերիշխող է Ապոլլոնի ասպարը, որի շուրջը կազմավորվել է Դելփիքի ճարտարապետական անսամբլը։
Տես նաև
Կատեգորիա:Հունաստանի քաղաքներ
Օբիրկի (գյուղ, Բախմաչի շրջան)
Օբիրկի (Обірки), գյուղ Ուկրաինայի Չեռնիգովի մարզի Բախմաչի շրջանում։
2001 թվականի տվյալներով Օբիրկի գյուղում բնակվում էր 12 մարդ։ Բնակչության խտությունը կազմում էր 93,75 մարդ/կմ²։
Արտաքին հղումներ
Կատեգորիա:Ուկրաինայի Չեռնիգովի մարզի Բախմաչի շրջանի բնակավայրեր Կատեգորիա:Ուկրաինայի գյուղեր Կատեգորիա:1650 թվականին հիմնադրված բնակավայրեր
Լուիզա Գլյուկ
Լուիզա Գլյուկ (նաև Գլիկ, Louise Elisabeth Glück - Լուիզ Էլիզաբեթ Գլիկ, ), ամերիկացի բանաստեղծուհի և էսսեիստ։ Եյլի համալսարանի ադյունկտ-պրոֆեսոր։ Մի շարք գրական մրցանակների դափնեկիր է, այդ թվում՝ Գրականության Նոբելյան մրցանակի (2020)։
Կենսագրություն
Ծնվել է Նյու Յորքում՝ ռուսական (մոր կողմից ) և հունգարական (հոր կողմից) ծագմամբ հրեական ընտանիքում ։ Հայրը գործարար Դանիել Գլիկն է (1905-1985), որն աներձագի հետ հիմնել է իրենց կողմից արտոնագրված X-Acto դանակի արտադրության ընկերություն , մայրը տնային տնտեսուհի Բեատրիս Գլիկն է (ծնունդով՝ Գրոսբի, 1909-2011) ։ Ավագ քույրը՝ Սյուզանը, մահացել է նախքան Լուիզայի ծնունդը՝ 1941 թվականին, կրտսեր քույրը՝ Թերեզա Գլիկը (1945-2018) , «Սիթիբանկի» փոխնախագահ է, գրականագետ , դերասանուհի Աբիգեյլ Սևիջի մայրը։
Պատանեկան տարիներին տառապել է նյարդային անորեքսիայի ծանր ձևից ։ 1961 թվականին ավարտել է Ջորջ Վ. Հյուլետտի Հյուլետտւոմ գտնվող դպրոցը, սակայն առողջական վիճակի պատճառով չի կարողացել ընդունվել քոլեջ և մինչև 1968 թվականը հոգեվերլուծական բուժում է անցել՝ զուգահեռաբար հաճախելով Սառա Լոուրենսի քոլեջի և Կոլումբիայի համալսարանի (1963-1965 թվականներին) բանաստեղծական սեմինարների, որտեղ նրա դասախոսները Լեոնի Ադամսն ու Սթենլի Քյունիցն էին։
Այդպես էլ չավարտելով քոլեջը՝ Գլյուկն աշխատանքի է անցել որպես քարտուղարուհի։ 1967 թվականին նա ամուսնացել է և հաջորդ տարի լույս է տեսել նրա առաջին բանաստեղծական ժողովածուն՝ «Firstborn» (Առաջնեկը)։ 1971 թվականին դարձել է Վերմոնտի Գոդարդ քոլեջի պոեզիայի դասախոս։ Այդ ժամանակ նա ամուսնալուծվել է և սկսել հանդիպել քոլեջի գործընկերոջ հետ։ 1973 թվականին նրանք որդի են ունեցել, 1977 թվականին նրանք օրինականացրել են հարաբերությունները, բայց շուտով ամուսնալուծվել են ։ 1984 թվականին դարձել Է Մասաչուսեթսի Ուիլյամս քոլեջի անգլերենի ամբիոնի ավագ դասախոս։ Հետագայում եղել է Սթենֆորդի, Բոստոնի և Այովայի համալսարանների հրավիրյալ դասախոս։
Ծանոթագրություններ
Կատեգորիա:Ամերիկացի նոբելյան մրցանակակիրներ Կատեգորիա:Պուլիտցերյան մրցանակակիրներ Կատեգորիա:Նոբելյան մրցանակի կին դափնեկիրներ Կատեգորիա:Արվեստի և գրականության ամերիկյան ակադեմիայի անդամներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Ամերիկացի կին գրողներ Կատեգորիա:Հրեա նոբելյան մրցանակակիրներ Կատեգորիա:Ամերիկյան փիլիսոփայական ընկերության անդամներ Կատեգորիա:Բանաստեղծներ այբբենական կարգով
Լուպտ
Լուպտ (Лупт), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մեզեն գետի աջ ափին՝ 737 կմ հեռավորության վրա։ Գետի երկարությունը 65 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության ։
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Օբուխովո (գյուղ, Պիժանսկի շրջան)
Օբուխովո (Обухово), գյուղ Ռուսաստանի Կիրովի մարզի Պիժանսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կիրովի մարզի Պիժանսկի շրջանի բնակավայրեր
Ճապոնական նապաստակ
Ճապոնական նապաստակ նապաստակների ընտանիքին պատկանող կաթնասուն։ Ճապոնիայի կղզիների էնդեմիկ կաթնասուն ։
Բնութագիր
Ճապոնական նապաստակը համեմատաբար փոքր նապաստակ է, որի քաշը առավելագույնը 2,5 կգ է։ Մարմնի կազմվածքը նախևառաջ նման է սպիտակամորթ նապաստակին։ Մարմնի գույնը տատանվում է թեթև կարմիր-դարչնագույնից մինչև մուգ շագանակագույն-մոխրագույնի մեջ, գլխի և ոտքերի գույնը սպիտակ է։ Հյուսիսային ենթատեսակներում արտահայտվում է սեզոնային դիմորֆիզմ, ձմռանը նրանց մարմնի գույնը փոխվում է սպիտակի ՝ անցնելով մի քանի գունային տատանումների ։
Տարածվածություն
Ճապոնական նապաստակների բաշխման տարածքը սահմանափակվում է ճապոնական կղզիների Հոնսյուի, Շիկոկուի, Կյուշուի, Սադոյի, Օկիի, Ավաջիի տարածքներում ։ Հոկայդոում բնակեցվող տեսակ գոյություն չունի :.
Ճապոնական նապաստակը բնակվում է մարգագետիններում և անտառային տարածքներում, բնակվում են նաև հարթավայրային և ենթալպյան շրջաններից մինչև ծովի մակարդակից 2700 մ բարձրության վրա ։
Ապրելակերպ
Ճապոնական նապաստակն ակտիվ է գիշերը, իսկ օրվա ընթացքում հանգստանում է ։ Ամռանը նա ուտում է հիմնականում խոտաբույսեր, որոնք կազմում են սննդակարգի 48% -ը, ինչպես նաև դաշտային արտադրանքներ։ Բացի այդ, ձմռանը սնվում է երիտասարդ ծառերի տերևներով և կեղևներով, հիմնականում ծպտյալ ծաղիկներով (Cryptomeria japonica), ճապոնական թխկով(Acer japonicum), պոլաունիայով և տարբեր բույսերով.
Բուծում
Բուծման ժամանակը տևում է փետրվարից հուլիս ամիսներին ։ Իգական սեռի ներկայացուցիչները ծնում են ապրիլից օգոստոս ամիսը 3-ից 5 անգամ։ Բնում, որը պատրաստված է իրենց բրդից ծնում է մեկից չորս ձագ, քաշով մոտավորապես 130 գ։ Էգրի սեռական հասունությունը սկսվում է 10 ամսականից ։
Ենթատեսակներ
Առանձնանում է 4 ենթատեսակ ;
Արտաքին հղումներ
Կատեգորիա:Ասիայի կաթնասուններ Կատեգորիա:1845 թվականին նկարագրված կենդանիներ Կատեգորիա:Ճագարներ Կատեգորիա:Էնդեմիկ կենդանիներ ըստ երկրի
Իգլ Այ Չերի
Իգլ Այ Չերի (, Շվեդիայի մայրաքաղաք Ստոկհոլմում), շվեդ երաժիշտ, հայտնի է իր «Save Tonight» ալբոմով։
Կենսագրություն
Չերին ծնվել է Ստոկհոլմում, ջազ երաժիշտ Դոնալդ Յուջին Չերիի և նկարչուհի Մոնիկա Չերիի ընտանիքում։ Նա երգչուհի Նենե Չերիի և երգչուհի Տիտոյի խորթ եղաբայրն է ։ Երբ 12 տարեկան էր, գնաց Նյու Յորք սովորելու, որտեղ էլ սկսեց զբաղվել դերասանական արվեստով և թմբկահարությամբ տարբեր խմբերում ։ 1988 թվականին նա խաղացել է «թինեյջրի» դերում «Արթուր 2․Ժայռերին»։ 1993 թվականին խաղացել է «Հարավային լողափ» արկածային հեռուստերիալում, որը հենց նույն տարվա ամռանը թողարկվեց NBC հեռուստաալիքով։ Նրա հայրը մահացել է 1995 թվականին։ 1996 թվականին Չերին վերադարձավ Ստոկհոլմ, որպեսզի խորապես զբաղվի դերասանությամբ ու երաժշտությամբ, որն էլ իր պրոֆեսիոնալ գործունեության մեծ մասն է կազմում ։ Սկսեց աշխատել իր դեբյուտային «Desireless» ալբոմի վրա, որը ձայնագրել էր իր տնային ստուդիայում ակուստիկ կիթառով.
Մենեջեր Թոմի Մանզիի խոսքերով, Չերին իր ալբոմը այնքան ժամանակ պետք է գաղտնի պահի, մինչև վերջնականապես ավարտի աշխատանքները դրա վրա ։ Ալբոմը մեծ հաջողություններ ունեցավ կոմերցիոն առումով․ 1998-1999 թվականներին այն վաճառվեց ամբողջ աշխարհով վաճառվեց 4 միլիոն օրինակով, իսկ ԱՄՆ-ում ստացավ պլատինե կարգավիճակ։ 1999 թվականին Չերին հեղինակեց և կատարեց «Wishing It Was» երգը Սանտանա խմբի հետ հետ Supernatural ալբոմի համար։
Ծանոթագրություններ
Կատեգորիա:Շվեդ երաժիշտներ Կատեգորիա:Շվեդ երգիչներ Կատեգորիա:Շվեդ դերասաններ Կատեգորիա:Շվեդ կոմպոզիտորներ
Ստեգրիմովո
Ստեգրիմովո (Стегримово), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 216 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Մոնաստիրշչինսկի շրջանի բնակավայրեր
Շառլոտենբուրգ
Պատմություն
Շառլոտենբուրգը հիմնվել է 1705 թվականին։ 1920 թվականին Մեծ Բեռլինի ստեղծման ժամանակ Շառլոտենբուրգը ներառվել է գերմանական մայրաքաղաքի կազմի մեջ, որպես շրջան։ 2001 թվականին Բեռլինը դարձավ ադմինստրատիվ ռեֆորմ, որպեսզի քչացնեն շրջանների քանակը, ինչի արդյունքում Շառլոտենբուրգը միացավ Վիլմերսդորֆին։ Իսկ նախկին շրջանները (Bezirk) ստացան թաղամասի կարգավիճակ (Ortsteil), խոշորացված շրւանների կազմում։ 2004 թվականին Շառլոտենբուրգ-Վիլմերսդորֆի կառավարությունը որոշեց երկու մեծ թաղամասերը բաժանել ավելի փոքրերի։ Ինչի արդյունքում Շառլոտենբուրգը բաժանվեց երկու թաղամասերի՝ Շառլոտենբուրգ-Նորդ և Բեռլին-Վեստենդ։
Արտաքին հղումներ
Կատեգորիա:Բեռլին
Եվգենի Լուցենկո
Եվգենի Օլեգովիչ Լուցենկո (Евгений Олегович Луценко, ), ռուս ֆուտբոլիստ, Տուլայի «Արսենալ» ակումբի հարձակվող։
Կարիերա
Մոսկվայի «ՖՇՄ-Տորպեդո» ակումբի սան է։ Ֆուտբոլային դպրոցն ավարտելուց հետո կնքել է իր առաջին պրոֆեսիոնալ պայմանագիրը Մոսկվայի «Տորպեդո» ակումբի հետ։ Ակումբի հիմնական կազմում առաջին հանդիպումն անցկացրել է 2004 թվականի սեպտեմբերի 24-ին «Կռիլյա Սովետով» ակումբի դեմ խաղում, իսկ առաջին գոլը խփել է 2005 թվականի սեպտեմբերի 24-ին՝ գրավելով Մոսկվայի «Լոկոմոտիվ» ակումբի դարպասը։ 2009 թվականին Լուցենկոն ընդգրկվել է «Ստավրոպոլիե-2009» ակումբի պաշտոնական հայտացուցակում (12 խաղ), դրանից հետո տեղափոխվել է «Ռոստով» (11 խաղ), ապա վարձավճարով հանդես եկել Բելգորոդի «Սալյուտ» ակումբում (11 խաղ, 1 գոլ)։ 2011 թվականին տեղափոխվել է Խաբարովսկի «ՍԿԱ-Էներգիա» ակումբ, որտեղ ստացել է մշտական պրակտիկա հարձակման գծում (75 խաղ, 21 գոլ), իսկ 2013 թվականին դարձել է Սարանսկի «Մորդովիայի» խաղացող։ Սարանսկի ակումբի հետ միասին Լուցենկոն վերադարձել է Պրեմիեր լիգա, որտեղ 2015/16 մրցաշրջանում 10 գոլով դարձել է ակումբի լավագույն ռմբարկու և Մամաևի ու Մելգարեխոյի հետ կիսել 6-րդ հորիզոնականը առաջնության ռմբարկուների ցանկում։
2016 թվականի հունիսի 20-ին դարձել է Մոսկվայի «Դինամո» ակումբի խաղացող ։ «Սպիտակաերկնագույնների» կազմում դարձել է 2016/17 մրցաշրջանի ՖԱԼ առաջնության հաղթող և վերադարձել է «Դինամո» ակումբի հետ վերադարձել ՌՖՊԼ։
2019 թվականի հունիսի 13-ին «Դինամոն» իր կայքում հրապարակել է, որ Լուցենկոն հեռացել է թիմից, իսկ 2019 թվականի հունիսի 16-ին վերջինս տեղափոխվել է Տուլայի «Արսենալ» ակումբ ։
Ձեռքբերումներ
«Մորդովիա»
«Դինամո» (Մոսկվա)
Արտաքին հղումներ
Կատեգորիա:Ռուս ֆուտբոլիստներ Կատեգորիա:Դինամո Մոսկվայի ֆուտբոլիստներ Կատեգորիա:Տորպեդո Մոսկվայի ֆուտբոլիստներ Կատեգորիա:Ռոստովի ֆուտբոլիստներ Կատեգորիա:Մորդովիա Սարանսկի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Ռուսաստանի Պրեմիեր Լիգայի խաղացողներ
Բունդեսլիգա 2015-16
Բունդեսլիգա 2015/2016, 53-րդ Գերմանիայի առաջնությունը։ Առաջնությունը սկսվելու է 2015 թվականի օգոստոսի 14-ին, իսկ վերջին խաղերը կայանալու են 2016 թվականի մայիսի 14-ին։ Մրցաշրջանի երկու կեսերի միջև՝ դեկտեմբերի 21-ից մինչև 2016 թվականի հունվարի 21-ը, գտնվում է ձմեռային դադար։ Առաջնությանը մասնակցում են 18 ակումբներ։
Փոփոխությունները նախորդ մրցաշրջանի հետ համեմատած
Նախորդ մրցաշրջանի արդյունքներով Երկրորդ Բունդեսլիգա են տեղափոխվում «Ֆրայբուրգը» և «Պադերբորնը»։ «Ֆրայբուրգը» Բունդեսլիգայում անցկացնելով 6 մրցաշրջան, զբազեցնում է 17-րդ տեղը, իսկ նորեկ «Պադերբորնը»՝ 18-րդ, չկարողանալով իր տեղը ամրապնդել առաջին Բունդեսլիգայում։
Բունդեսլիգա դուրս են եկել Երկրորդ Բունդեսլիգայի հաղթող «Ինգոլշտադտ 04»-ը, ում համար այս տարին Բունդեսլիգայում նորամուտ կլինի, և երկրորդ տեղը զբաղեցրած «Դարմշտադտը», ով վերադառնում է Բունդեսլիգա 33 տարվա դադարից հետո։
«Համբուրգը», որ նախորդ մրցաշրջանի արդյունքներով զբաղեցրել է 16-րդ տեղը, լրացուցիչ խաղեր անցկացրեց «Կարլսրուեի» հետ։ Առաջին խաղն ավարտվեց ոչ ոքի արդունքով, իսկ երկրորդ խաղում «Համբուրգը» հաղթեց, պահպանելով իր տեղը Բունդեսլիգայում։
Կատեգորիա:Ֆուտբոլը Գերմանիայում Կատեգորիա:Բունդեսլիգա Կատեգորիա:2015-16 եվրոպական ֆուտբոլային լիգաներում
Յունաս Բերգրեն
Յունաս Բերգրեն (լրիվ անվանումը՝ Յունաս Փեթեր Բերգրեն, Jonas Petter Berggren, ծնվել է 1967 թվականի մարտի 21-ին Գյոթեբորգ, Շվեդիա), շվեդ երաժիշտ ու Ուլֆ Էկբերգի, Լին Բերգրենի և Ջենի Բերգրենի հետ շվեդական Ace of Base փոփ խմբի հիմնադիր։
Վոկալ
Նրա ձայնը կարելի է լսել հետևյալ երգերում․
Հեղինակ և պրոդյուսեր
Նա գրել և որպես պրոդյուսեր է եղել խմբի գրեթե բոլոր երգերում, բացի հետևյալներից․
Աշխատանք այլ խմբերի հետ
Յունասը նաև եղել է շվեդական Yaki-Da փոփ խմբի «Pride» ալբոմի կոմպոզիտորն ու պրոդյուսերը։
Ծանոթագրություններ
Կատեգորիա:Շվեդ կոմպոզիտորներ Կատեգորիա:Շվեդ երաժիշտներ Կատեգորիա:Շվեդ երգիչներ
Սուրբ Աստվածածին եկեղեցի (Ռուսե)
Սուրբ Աստվածածին եկեղեցի (Арменската църква „Света Богородица“), հայ առաքելական եկեղեցի Բուլղարիայի Ռուսե քաղաքում։ Կառուցվել է 1832 թվականին 1610 թվականին կառուցված փայտաշեն, հետագայում այրված եկեղեցու տեղում։ Եկեղեցին ընդգրկված է Բուլղարիայի մշակութային հուշարձանների շարքում։
Պատմություն
Եկեղեցու դիմաց գործել է Սուրբ Մեսրոպ Մաշտոց դպրոցը, որը փակվել է 1944 թվականին ։ Համայնքի ամենամեծ նվիրատուներից է Սարգիս Կույումջյանի ընտանիքը, որոնց շնորհիվ գործում է Երևանի մշակույթի տունը։ Եկեղեցին ընդգրկված է Բուլղարիայի մշակութային հուշարձանների շարքում։
Ծանոթագրություններ
Կատեգորիա:Ռուսեի եկեղեցիներ Կատեգորիա:Բուլղարիայի հայկական եկեղեցիներ
Լիբերթի Ուոլկապ
Լիբերթի Ուոլկապ (անգլ. Liberty Walkup, ), ամերիկացի գյուտարար, ով գնեց օդափոխման արտոնագիր և զարգացրեց այս տեխնոլոգիան։ Elliott Cresson Medal ոսկե մրցանակի դափնեկիր (1886)։